Markmið : Markmið doktorsverkefnis var að þróa og meta aðferðir til að vinna úr gögnum sértækt fyrir slit á fremra krossbandi . Markmið vísindagreinar I var að meta mun á tímasetningum krafta sem verka á fremra krossband , milli drengja og stúlkna . Markmið vísindagreinar II var að kanna hagkvæmni þess að nota aðferð til klasagreiningar sem þróuð var fyrir verkefnið til að flokka bylgjuform kiðvægis í hné . Markmið vísindagreinar III var að kanna tengsl milli bylgjulögunar með snemmbúinn tind , og hreyfinga sem sem eiga sér stað fyrir eða við slit á fremra krossbandi . Aðferðir : Allar vísindagreinarnar nota gögn úr hreyfigreiningu þátttakenda sem fengnir voru úr handbolta - og fótboltafélögum á höfuðborgarsvæði og framkvæmdar ýmist við 9 - 12 ára ( fyrsti fasi ) og / eða 14 - 18 ára ( seinni fasi ) aldur . Viðföng framkvæmdu við hvort tilefnið 5 endurtekningar á hvorum fæti af gabbhreyfingu , fyrir og eftir æfingarinngrip . Endurskinsmerki voru notuð til að fylgja hreyfingum líkamshluta , kraftplötur mældu gagnkraft jarðar , og hreyfingar og kraftvægi um liðamót voru síðan reiknuð út . Fyrir vísindagrein I voru gögn endurskinsmerkja síuð með lágpassasíu með 6 Hz tíðnimörk , en kraftplötugögn síuð með lágpassasíu með 20 Hz tíðnimörk . Fyrir vísindagrein II og III voru hrágögn notuð til að reikna liðhreyfingar og kraftvægi , sem voru því næst síuð með 6 Hz lágpassasíu . Tilgátuprófanir voru gerðar með marktektarmörk sett á 0,05 . Vísindagrein III notaði Bonferroni leiðréttingu fyrir endurtekna samanburði . Vísindagrein I notaði blandaða línulega aðhvarfsgreiningu fyrir endurteknar mælingar . Vísindagreinar II og III notuðu tveggja þrepa klasagreiningu þar sem gögnum var fyrst umbreytt í formerki diffraðs merkis og myndaðir klasar með Ward.d 2 aðferð byggðri á fjarlægðum Euclids . Þeir klasar sem mynduðust voru aftur klasagreindir með upprunalega merki innan hvers klasa og myndaðir undirklasar sem aðskildir voru á magni kraftvægis , einnig með Ward.d 2 aðferð og fjarlægðum Euclids . Í vísindagrein III voru gögn fyrir hreyfingar sem rannsóknir hafa sýnt að eigi sér stað við áverka á fremra krossbandi dregin út . Hvort fyrsta snerting við jörð var með hæl eða ekki var tvíþátta breyta , en fyrir samfelldar breytur voru reiknuð ROC gröf og hágildi stuðuls Youden notaður til að velja þröskuld sem breytur voru flokkaðar eftir sem tvíþátta í tilgátuprófanir . Vísindagreinar II og III prófuðu tilgátur varðandi tíðnidreifingu á snemmbúnum toppum eftir kyni og aldri ( vísindagrein II , próf McNemar ) eða liðferlum ( vísindagrein III , próf Fisher ) . Niðurstöður : Í vísindagrein I var munur eftir kyni , en stúlkur höfðu seinni tind í kiðvægi en strákar ( P < 0,001 ) sem skilaði sér í minni meðaltíma milli tinda kiðvægis og innsnúningsvægis ( 0 ms hjá stúlkum , 5 ms hjá drengjum , P < 0,001 ) , og milli kiðvægis og lóðrétts gagnkrafts jarðar ( 1 ms hjá stúlkum , 5 ms hjá drengjum , P < 0,001 ) . Í vísindagrein II var mögulegt að flokka bylgjugerð kiðvægis í sex flokka ; snemmbúna tinda , snemmbúna dali , tinda , dali , brekku upp , og brekku niður . Það var tíðnimunur eftir kyni ( P < 0,001 ) þar sem drengir í fasa I höfðu tíðari snemmabúna tinda ( 575 sáust , von á 464 ) heldur en stúlkur ( 642 sáust , von á 768 ) . Í fasa II höfðu stúlkur tíðari snemmbúna toppa ( 178 sáust , von á 129 ) heldur en drengir ( 78 sáust , von á 112 ) . Í vísindagrein III fundust tengsl milli snemmbúna tinda kiðvægis og fyrstu snertingu við jörð með hæl ( Áhættuhlutfall ( ÁH ) 1,5 ; P = 0,01 ) , fjarlægðar milli þungamiðju bols og fótar í breiðskurði ( ÁH 3,7 ; P < 0,01 ) , hné beygju eftir lending ( ÁH 1,9 ; P < 0,01 ) , hné beygju við fyrstu snertingu ( ÁH 2,2 ; P < 0,01 ) , og fráfærslu í hné eftir lending ( ÁH 2,2 ; P < 0,01 ) . Ályktanir : Tímasetning krafttinda í upphafi stöðufasa er mismunandi milli drengja og stúlkna í þá átt sem við er búist ( minni tími milli tinda hjá stúlkum ) , en ekki er mögulegt að staðsetja tind í öllum mælingum og því gefa gögnin ekki rétta mynd af atburðarrás snemma í stöðufasa . Klasagreining bylgjulögunar leiddi af sér flokkun á kiðvægi við upphaf stöðufasa , og amk einum flokki ( snemmbúnum tindum ) ber saman við það ferli sem veldur áverkum á fremra krossbandi . Snemmbúnir tindar eru tíðari hjá táningsstúlkum , og hafa tengsl við þær hreyfingar sem sést hafa við greiningu á áverkum á fremra krossband . Flokkanir úr klasagreiningu ættu að vera sannreyndar á tíðni krossbandaslita . Niðurstöðurnar styðja notkun inngripa sem hvetja íþróttamenn til að lenda á tábergi í stað hæls með fótinn nálægt bol og meiri beygju í hné til að koma í veg fyrir snemmbúna tinda kiðvægis .